pythainlp/thaigov-v2-corpus-22032023 huggingface dataset:
วันจันทร์ที่ 27 กันยายน 2564
“กอช. แนะ ผู้ประกอบอาชีพอิสระหรือประชาชนที่ลาออกจากการทำงานประจำ สามารถสมัครเข้าเป็นสมาชิก กอช. เพื่อรับบำนาญรายเดือนหลังอายุ 60 ปี”
กอช. แนะผู้ประกอบอาชีพอิสระ หรือประชาชนที่ลาออกจากการทำงานประจำ ไม่มีสวัสดิการใดๆ สามารถสมัครเข้าเป็นสมาชิก กอช. เพื่อรับบำนาญ โดยต้องมีอายุไม่เกิน 60 ปีบริบูรณ์ พร้อมออมเงินเริ่มต้น 50 บาท และรับเงินสมทบเพิ่มจากรัฐสูงสุดไม่เกิน 1,200 บาทต่อปี
กองทุนการออมแห่งชาติ หรือ กอช. แนะผู้ประกอบอาชีพอิสระ หรือ ประชาชนที่ลาออกจากการทำงานประจำ ไม่มีสวัสดิการใดๆ สามารถสมัครเข้าเป็นสมาชิก กอช. เพื่อรับบำนาญ โดยต้องมีอายุไม่เกิน 60 ปีบริบูรณ์ พร้อมออมเงินเริ่มต้น 50 บาท และรับเงินสมทบเพิ่มจากรัฐสูงสุดไม่เกิน 1,200 บาทต่อปี ตรวจสอบสิทธิก่อนการสมัครได้ที่แอปพลิเคชัน กอช. สอบถามข้อมูลเพิ่มเติมได้ที่สายด่วนเงินออม โทร.02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า ผู้ประกอบอาชีพอิสระ หรือ ประชาชนที่ลาออกจากการทำงานประจำ ที่เคยได้รับสวัสดิการจากหน่วยงาน เมื่อออกจากระบบการทำงาน ไม่มีสวัสดิการใดๆ โดยสมัครเข้าเป็นสมาชิก กอช. ได้ ซึ่งต้องมีอายุไม่เกิน 60 ปี หรือตรวจสอบสิทธิในการสมัครเข้าเป็นสมาชิกผ่านแอปพลิเคชัน กอช. เพื่อรับสวัสดิการด้านบำนาญยามเกษียณกับ กอช. พร้อมได้รับเงินสมทบที่รัฐเพิ่มให้อีกตามช่วงอายุของสมาชิกสูงสุด 1,200 บาทต่อปี เพียงออมเงินเริ่มต้น 50 บาท สูงสุดไม่เกิน 13,200 บาทต่อปี
ทั้งนี้ ผู้ที่สนใจสามารถสมัคร ส่งเงินออมสะสม ดูยอดเงินออม ผ่านช่องทาง แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารออมสิน ธ.ก.ส. ธอส. และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม ไปรษณีย์ไทย และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันพุธที่ 19 มกราคม 2565
ปลัด สธ.เผย เตรียมหารือการปรับลดระดับเตือนภัยโควิด 19
ปลัดกระทรวงสาธารณสุขเผย พรุ่งนี้ครบกำหนดติดตามมาตรการเตือนภัยโควิด 19 ระดับ 4 ขณะนี้อยู่ระหว่างรอผลการศึกษาข้อมูลทางคลินิกของเชื้อโควิด 19 สายพันธุ์โอมิครอน เพื่อหารือปรับลดระดับเตือนภัย ส่วนการลดวันกักตัว ได้ผ่านที่ประชุม ECO แล้ว
ปลัดกระทรวงสาธารณสุขเผย พรุ่งนี้ครบกำหนดติดตามมาตรการเตือนภัยโควิด 19 ระดับ 4 ขณะนี้อยู่ระหว่างรอผลการศึกษาข้อมูลทางคลินิกของเชื้อโควิด 19 สายพันธุ์โอมิครอน เพื่อหารือปรับลดระดับเตือนภัย ส่วนการลดวันกักตัว ได้ผ่านที่ประชุม ECO แล้ว อยู่ระหว่างการออกเอกสารแนวทางการปฏิบัติต่อไป
วันนี้ (19 มกราคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ เกี่ยวกับการปรับลดระดับเตือนภัยโควิด 19 ว่า กระทรวงสาธารณสุข มีการประกาศเตือนภัยโควิด 19 แก่ประชาชนเพื่อเป็นแนวทางในการปฏิบัติตัว โดยเมื่อวันที่ 6 มกราคม 2565 ได้มีการประกาศเพิ่มระดับเตือนภัยเป็นระดับ 4 เช่นการงดไปสถานที่เสี่ยง งดรับประทานอาหารและดื่มสุราในร้าน ให้หลีกเลี่ยงกิจกรรมรวมตัวจำนวนมาก เดินทางข้ามจังหวัดเท่าที่จำเป็น โดยสารขนส่งสาธารณะเท่าที่จำเป็นและเพิ่มความระมัดระวัง งดเดินทางไปต่างประเทศ และป้องกันตนเองด้วย VUCA ร่วมกับการปรับสีของพื้นที่ ทำให้โอกาสติดเชื้อลดลง จากตัวเลขการติดเชื้อที่ผ่านมาในช่วง 10 วัน ถือว่าไม่รุนแรง มีแนวโน้มลดลง สามารถรับมือได้ และจากการเฝ้าระวังการติดเชื้อสายพันธุ์โอมิครอน พบว่า ประมาณ 95% มีอาการไม่มาก ส่วนผู้เสียชีวิต 2 รายที่รับรายงานว่าติดเชื้อสายพันธุ์โอมิครอน เป็นผู้สูงอายุ และมีโรคประจำตัวค่อนข้างรุนแรง และผู้ป่วยอาการหนักอีกรายมีอาการของวัณโรค และพิษสุราเรื้อรังร่วม
ในวันพรุ่งนี้ (20 มกราคม 2565) จะครบวงรอบติดตามมาตรการ 2 สัปดาห์ เพื่อการพิจารณาปรับลดระดับเตือนภัย ซึ่งต้องดูองค์ประกอบหลายอย่างประกอบกัน เช่น อัตราการแพร่เชื้อ การเสียชีวิต และขณะนี้อยู่ระหว่างรอผลการศึกษาทางคลินิกของเชื้อโควิด 19 สายพันธุ์โอมิครอน จากกรมการแพทย์และกรมวิทยาศาสตร์การแพทย์ ซึ่งคาดว่ามีประมาณ 10,000 ราย เพื่อหาลักษณะการติดเชื้อว่าส่งผลต่อการป่วยหนักและเสียชีวิตอย่างไร สำหรับเป็นข้อมูลในการหารือปรับลดระดับการเตือนภัย และวางมาตรการต่าง ๆ ต่อไปส่วนการตัดสินใจจะขึ้นอยู่กับ ศบค. บนพื้นฐานทางวิชาการ
นายแพทย์เกียรติภูมิ กล่าวต่อว่า สำหรับการจะเปิด TEST & GO รอบใหม่ต้องดูความสมดุล และเพิ่มเติมมาตรการ เช่น การเพิ่มการตรวจหาเชื้อ การเพิ่มความครอบคลุมระบบประกันภัย ซึ่งต้องหารือกับ ศบค. และกระทรวงการท่องเที่ยวและกีฬา ขณะนี้ยังมีผู้ที่ลงทะเบียนไว้ก่อนหน้านี้เดินทางเข้ามาอยู่ และยังคงพบการติดเชื้อ โดยในวันนี้มี 59 ราย ส่วนการลดวันกักตัวในกลุ่มผู้สัมผัสเสี่ยงสูง เป็น 7 วัน + 3 วัน คือ กักตัวไม่เกิน 7 วัน
ตรวจ ATK วันแรก และก่อนวันสุดท้าย เมื่อผลเป็นลบสามารถใช้ชีวิตเป็นปกติได้ แต่ต้องเข้มมาตรการเลี่ยงคนจำนวนมาก และตรวจอีกครั้งในวันที่ 10 ขณะนี้ได้ผ่านการเสนอในที่ประชุม ECO แล้ว อยู่ระหว่างการออกเป็นเอกสารแนวทางการปฏิบัติต่อไป
******************************* 19 มกราคม 2565
วันจันทร์ที่ 30 สิงหาคม 2564
ไทย-สเปน หารือความร่วมมือด้านเกษตร
ไทย-สเปน หารือความร่วมมือด้านเกษตร
ดร.ทองเปลว กองจันทร์ ปลัดกระทรวงเกษตรและสหกรณ์ หารือกับนายเอมิลิโอ เด มิเกล กาลาเบีย (H.E. Mr. Emilio De Miguel Calabia) เอกอัครราชทูตสเปนประจำประเทศไทย เพื่อขอรับการสนับสนุนจากไทย ให้แก่ ดร. (Gabriel Ferrero y de Loma-Osorio) ผู้สมัครของสเปน ในตำแหน่ง Chairperson of the Committee of World Food Security: CFS ผ่านระบบออนไลน์ โดยมี นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ดร.วนิดา กำเนิดเพ็ชร์ ผู้อำนวยการสำนักการเกษตรต่างประเทศ และ ดร.ธนวรรษ เทียนสิน อัครราชทูต (ฝ่ายเกษตร) ประจำกรุงโรม เข้าร่วมการหารือฯ
ปลัดกระทรวงเกษตรและสหกรณ์ กล่าวว่า ประเทศไทยมีความสนใจในความร่วมมือกับสเปน อาทิ สาขาการเกษตรและพลังงานทดแทน รวมถึงความร่วมมือด้านการบรรเทาผลกระทบจาก climate change และการลดปริมาณ food waste food loss รวมถึง biodiversity loss การพลิกโฉมระบบการผลิตอาหารและสินค้าเกษตรท่ามกลางวิกฤตการแพร่ระบาดของเชื้อไวรัสโควิด-19 ซึ่งทั้งหมดนี้เป็นประเด็นที่ถูกหยิบยกขึ้นมาหารือระหว่างการประชุม Pre Ministerial Food System Summit เมื่อเดือนกรกฎาคมที่ผ่านมา และสามารถขยายความร่วมมือแบบทวิภาคีด้านการเกษตรระหว่างกันได้อีกอย่างต่อเนื่อง
ทั้งนี้ จากการหารือในเบื้องต้น กระทรวงเกษตรฯ ขอให้ฝ่ายสเปนสนับสนุนการจัดทำกรอบการเจรจาเขตการค้าเสรีระหว่างไทยกับอียู (Thai – EU Free Trade Agreement) และความตกลงว่าด้วยความเป็นหุ้นส่วนและความร่วมมือรอบด้าน (Comprehensive Partnership and Cooperation Agreement: (PCA)) เพราะหากทั้งสองฝ่ายบรรลุข้อตกลงดังกล่าวจะเป็นการช่วยขยายความร่วมมือด้านการเกษตรและการค้าในหลากหลายสาขามากยิ่งขึ้น โดยฝ่านสเปนยินดีที่จะติดตามความคืบหน้าในประเด็นดังกล่าวกับคณะกรรมาธิการยุโรปด้านการเกษตรในโอกาสต่อไป
วันพฤหัสบดีที่ 5 พฤษภาคม 2565
โฆษกรัฐบาลเผย “นายกฯ” ส่งเสริมประชาชนสร้างอาชีพ กระทรวงแรงงาน เดินหน้าแนะนำอาชีพอิสระประชาชนสร้างอาชีพ ลงทุนน้อย ทำง่าย รายได้ดี รองรับโควิด-19
โฆษกรัฐบาลเผย “นายกฯ” ส่งเสริมประชาชนสร้างอาชีพ กระทรวงแรงงาน เดินหน้าแนะนำอาชีพอิสระประชาชนสร้างอาชีพ ลงทุนน้อย ทำง่าย รายได้ดี รองรับโควิด-19
(วันนี้ 5 พ.ค. 65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสำคัญกับการส่งเสริมต่อยอดการประกอบอาชีพ เพื่อให้ประชาชนมีงานทำ มีรายได้ มีคุณภาพชีวิตที่ดี โดยเฉพาะในสถานการณ์การแพร่ระบาดของโควิด – 19 ที่ประชาชนบางส่วนมีรายได้ลดลงจากการปรับลดชั่วโมงทำงาน หรือว่างงานชั่วคราว โดยล่าสุดกระทรวงแรงงาน โดยกรมการจัดหางานได้ดำเนินการจัดทำข้อมูลอาชีพอิสระเพื่อเป็นทางเลือกให้กับประชาชน แบ่งเป็น 10 หมวดหมู่ จำนวน 199 อาชีพ ซึ่งเป็นอาชีพที่ทำได้ง่าย รายได้ดี เพื่อให้ประชาชนใช้เป็นทางเลือกในหารประกอบอาชีพ
โฆษกประจำสำนักนายกรัฐมนตรี กล่าวต่อไปว่า ข้อมูลและคลิปสาธิตอาชีพ โดย 10 ประเภทอาชีพอิสระ ได้แก่ 1) ประเภทการขายและการให้บริการ อาทิ ดูแลผู้สูงอายุ แอดมินเพจ/ดูแลร้านค้าออนไลน์ 2) ประเภทการใช้เทคนิคและความรู้เฉพาะด้าน อาทิ รับทำโมเดล 3 มิติ รับตัดต่อวีดิโอ รับสร้าง/ตอบแบบสอบถาม 3) ประเภทการออกแบบ อาทิ รับออกแบบโลโก้ รับทำ sticker Line รับออกแบบและวาดภาพประกอบ Map Designer 4) ประเภทการสอน อาทิ สอนภาษา รับสอนโหราศาสตร์ สอนลงทุน/เล่นหุ้น 5) ประเภทงานประดิษฐ์ หัตถกรรม และภูมิปัญญา อาทิ ทำน้ำปรุง ทำแป้งพวง เสื้อมัดย้อม ทำกำไลหินนำโชค 6) ประเภทการตัด – เย็บ อาทิ รับซ่อมตุ๊กตา เย็บเสื้อผ้าสุนัข รับตัด-เย็บ/แก้ไขเสื้อผ้า 7) ประเภทการทำอาหาร อาทิ ชิฟฟ่อนมะพร้าวอ่อน วุ้นข้าวเหนียวมะม่วง คาราเมลคอนเฟลก น้ำผลไม้สกัดเย็น 8) ประเภทการให้คำปรึกษา อาทิ ที่ปรึกษาทางกฎหมาย รับวางแผนการเดินทาง 9) ประเภทการเขียนและรีวิว อาทิ นักเขียน รับรีวิวอาหาร รับโปรโมทสินค้า รับเขียนบทความ และ 10) ประเภทการเกษตรและเลี้ยงสัตว์ อาทิ เลี้ยงจิ้งหรีด เพาะเห็ดนางฟ้า ปลูกข้าวโพดอ่อน เลี้ยงกบฮอร์นฟรอก ปลูกกล้วยไม้ เลี้ยงด้วงสาคู ทั้งนี้ ผู้ที่สนใจสามารถเข้าชมได้ที่เว็บไซต์กองส่งเสริมการมีงานทำ กรมการจัดหางาน www.doe.go.th/vgnew เลือกหัวข้อ “อาชีพอิสระ 2022”
“ที่ผ่านมา รัฐบาลก็ได้ออกมาตรการแบ่งเบาภาระค่าใช้จ่ายให้ประชาชน เพื่อช่วยบรรเทาปัญหาเรื่องรายได้ แต่ขณะนี้เศรษฐกิจเริ่มเข้าสู่ภาวะที่ดีขึ้น รายรับของประชาชนเริ่มกลับมา นายกรัฐมนตรีได้เน้นให้หน่วยงานที่เกี่ยวข้องส่งเสริมให้ประชาชนเข้าไปสู่การสร้างงานสร้างอาชีพ เพื่อทำให้ประชาชนกลับมามีรายได้เพิ่มขึ้นได้เองด้วยต่อไป” โฆษกประจำสำนักนายกรัฐมนตรี กล่าว
................................
วันพุธที่ 23 มิถุนายน 2564
ปล่อยพันธุ์ปลา 5 แสนตัว เฉลิมพระเกียรติฯ
‘รมช.เกษตรฯ’ นำคณะปล่อยพันธุ์ปลา 5 แสนตัว ถวายเป็นพระราชกุศล เนื่องในวันเฉลิมพระชนมพรรษา สมเด็จพระนางเจ้าฯ พระบรมราชินี
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์เป็นประธานพิธีปล่อยพันธุ์สัตว์น้ำเนื่องในวันเฉลิมพระชนมพรรษาสมเด็จพระนางเจ้าสุทิดาพัชรสุธาพิมลลักษณพระบรมราชินีโดยมีนายณรงค์รักร้อยผู้ว่าราชการจังหวัดอุทัยธานีหัวหน้าส่วนราชการข้าราชการผู้บริหารองค์กรปกครองส่วนท้องถิ่นและประชาชนเข้าร่วมณสวนน้ำเฉลิมพระเกียรติ(บึงพระชนก)ต.เกาะเทโพอ.เมืองอุทัยธานีจ.อุทัยธานีซึ่งจังหวัดอุทัยธานีร่วมกับสำนักงานประมงจังหวัดอุทัยธานีศูนย์วิจัยและพัฒนาการเพาะเลี้ยงสัตว์น้ำจืดอุทัยธานีองค์การบริหารส่วนจังหวัดอุทัยธานีและองค์การบริหารส่วนตำบลเกาะเทโพจัดขึ้นเพื่อถวายเป็นพระราชกุศลและเทิดพระเกียรติสมเด็จพระนางเจ้าฯพระบรมราชินีตลอดจนเป็นการอนุรักษ์ทรัพยากรและเพิ่มผลผลิตทรัพยากรสัตว์น้ำในแหล่งน้ำธรรมชาติให้มีความอุดมสมบูรณ์มากยิ่งขึ้นก่อให้เกิดประโยชน์ต่อการประกอบอาชีพประมงและเป็นแหล่งอาหารของชุมชนนำไปสู่ความมั่นคงทางด้านอาหารที่ยั่งยืนทั้งนี้กรมประมงได้ดำเนินการปล่อยพันธุ์สัตว์น้ำลงสู่แหล่งน้ำที่เหมาะสมในพื้นที่77จังหวัดทั่วประเทศรวม39.5ล้านตัว
โอกาสนี้รมช.มนัญญาได้มอบพันธุ์สัตว์น้ำให้กับผู้นำชุมชนเพื่อนำไปปล่อยในแหล่งน้ำสาธารณะจำนวน10แห่งในพื้นที่จังหวัดอุทัยธานีจากนั้นนำคณะปล่อยพันธุ์สัตว์น้ำลงสู่บึงพระชนกร่วมกับหัวหน้าส่วนราชการจังหวัดอุทัยธานีสำหรับการปล่อยพันธุ์ปลาเฉลิมพระเกียรติในครั้งนี้รวมทั้งสิ้น500,000ตัวจำนวน3ชนิดได้แก่ปลาตะเพียนทองปลาตะเพียนขาวและปลายี่สกเทศจึงขอเชิญชวนประชาชนทุกคนร่วมมือกันในการอนุรักษ์ทรัพยากรสัตว์น้ำและรักษาสิ่งแวดล้อมในแหล่งน้ำต่างๆเพื่อคืนความสมบูรณ์ให้แหล่งน้ำธรรมชาติและเป็นอาหารโปรตีนให้กับประชาชนในหมู่บ้านชุมชนต่อไป.
จากนั้นร่วมกิจกรรมปลูกต้นมะค่าโมงซึ่งเป็นกล้าไม้จากพิธีเจริญพระพุทธมนต์ในโครงการพฤกษามหามงคลได้นำไปปลูกเนื่องในโอกาสวันต้นไม้ประจำปีของชาติ2564เพื่อเป็นสัญลักษณ์ในการร่วมรณรงค์ปลูกต้นไม้เพิ่มพื้นที่สีเขียวให้กับประเทศณบริเวณด้านหน้าสวนสาธารณะเฉลิมพระเกียรติบึงชนกต.เกาะเทโพอ.เมืองอุทัยธานีจ.อุทัยธานี
วันพุธที่ 14 กรกฎาคม 2564
ระวัง ! แอบอ้างซื้อขายคิวฉีดวัคซีนโควิด
....
แจ้งเตือนผู้สูงอายุ / ประชาชน อย่าหลงเชื่อบุคคลผู้ไม่หวังดี ว่าสามารถช่วยเหลือท่าน ให้สามารถรับคิวฉีดวัคซีนโควิด-19 ณ ศูนย์ฉีดวัคซีนกลางบางซื่อได้
.
ความจริง ! ต้องลงทะเบียนตามช่องทางที่กำหนดซึ่งไม่มีค่าใช้จ่ายใด ๆ ดังนี้
- รับลงทะเบียน on-site เฉพาะผู้สูงที่มี 75 ปีขึ้นไป
.
สำหรับผู้สูงอายุ 60 ปีขึ้นไป ต้องลงทะเบียนผ่านระบบเครือข่ายมือถือ ประกอบด้วย
วันพุธที่ 25 สิงหาคม 2564
โฆษกดีอีเอสเตือนอย่าหลงเชื่อข่าวปลอมตลาดหลักทรัพย์เปิดให้ลงทะเบียนรับเงิน 1,000 บาท ผ่าน SMS
โฆษกดีอีเอสเตือนอย่าหลงเชื่อข่าวปลอมตลาดหลักทรัพย์เปิดให้ลงทะเบียนรับเงิน 1,000 บาท ผ่าน SMS
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการส่งต่อข้อความเกี่ยวกับประเด็นเรื่องตลาดหลักทรัพย์แห่งประเทศไทยเปิดให้ลงทะเบียนรับเงิน1,000บาททางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยตลาดหลักทรัพย์แห่งประเทศไทยกระทรวงการคลังพบว่าประเด็นดังกล่าวนั้นเป็นข้อมูลเท็จ
กรณีชวนเชื่อระบุว่าตลาดหลักทรัพย์แห่งประเทศไทยเปิดให้ประชาชนลงทะเบียนรับเงินฟรี1,000บาทผ่านSMSพร้อมทั้งได้ระบุลิงก์เพื่อให้กดรับสิทธิทางตลาดหลักทรัพย์แห่งประเทศไทยได้ตรวจสอบและชี้แจงว่าเป็นข้อมูลเท็จและแอบอ้างเนื่องจากตลาดหลักทรัพย์ฯไม่เคยมีการส่งSMSหรือเผยแพร่ข้อความใดๆในลักษณะดังกล่าวอีกทั้งตลาดหลักทรัพย์ฯไม่มีโครงการที่เปิดให้ลงทะเบียนเพื่อรับสิทธิใดๆทั้งสิ้นโปรดอย่าหลงเชื่อSMSหรือข้อความที่แอบอ้างชื่อตลาดหลักทรัพย์ฯ
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากตลาดหลักทรัพย์แห่งประเทศไทยสามารถติดตามได้ที่เว็บไซต์www.set.or.thหรือโทร02-009-9999
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
วันศุกร์ที่ 17 ธันวาคม 2564
“เอนก” เผย อว.เป็น “ยักษ์ที่ขยับตื่นแล้ว” เตรียมจัดตั้ง“วิทยสถานวิทยาศาสตร์” แหล่งรวมคนเก่งโดดเด่นรอบด้านที่สุดด้านวิทยาศาสตร์และเทคโนโลยี เพื่อสร้างทีมทำวิจัยและพัฒนาวิทยาศาสตร์ชั
“เอนก” เผย อว.เป็น “ยักษ์ที่ขยับตื่นแล้ว” เตรียมจัดตั้ง“วิทยสถานวิทยาศาสตร์” แหล่งรวมคนเก่งโดดเด่นรอบด้านที่สุดด้านวิทยาศาสตร์และเทคโนโลยี เพื่อสร้างทีมทำวิจัยและพัฒนาวิทยาศาสตร์ชั้นแนวหน้า
เมื่อวันที่ 15 ธ.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานการประชุมหารือระหว่างผู้บริหาร อว. กับ อธิการบดี 4 ทปอ. เพื่อทำความเข้าใจและให้เกิดการขับเคลื่อนผลงานของ อว. ให้เป็นไปตามเป้าหมาย โดยมี ศ.ดร.นพ.สิริฤกษ์ ทรงศิวิไล ปลัด อว., รศ.(พิเศษ) ดร.ดวงฤทธิ์ เบ็ญจาธิกุล ชัยรุ่งเรือง เลขานุการ รมว.อว. , ดร.พัชรินรุจา จันทโรนานนท์ ที่ปรึกษา รมว.อว., ดร.ดนุช ตันเทอดทิตย์ ผู้ช่วย รมว.อว. และคณะผู้บริหาร อว. เข้าร่วมงาน ณ โรงแรมรอยัล ออร์คิด เชอราตัน กรุงเทพฯ
ศ.(พิเศษ) ดร.เอนก เปิดเผยหลังประชุมว่า การประชุมครั้งนี้ถือเป็นครั้งแรกที่มีครบทั้ง 4 ทปอ. และมีอธิการบดีมหาวิทยาลัยมาร่วมประชุมกันมากที่สุด เพื่อรวมพลังขับเคลื่อนไปในทิศทางเดียวกัน วันนี้ อว. เป็นยักษ์ที่ขยับตื่นแล้ว ตลอดปีที่ผ่านมาแต่ละส่วนย่อยของ อว. ช่วยกันสร้างผลงานเพื่อสนับสนุนการทำงานของรัฐบาลและเพื่อประชาชนมากมาย อาทิ โรงพยาบาลสนามและศูนย์ฉีดวัคซีนทั่วประเทศในช่วงวิกฤตโควิด-19 หรือ อว.ส่วนหน้า และมหาวิทยาลัยสู่ตำบล สร้างรากแก้วให้ประเทศ หรือ U2T ที่กลายเป็นพลังสำคัญของทุกตำบล ทุกจังหวัด รวมถึงการแสดงดนตรี อว. ทั่วประเทศโดยฝีมือของนักศึกษา เป็นต้น
“อีกเรื่องสำคัญที่ตนอยากให้ทุกมหาวิทยาลัยมาช่วยกันคิดช่วยกันทำหลังจากที่ อว. ได้จัดตั้งวิทยสถานสังคมศาสตร์ มนุษยศาสตร์และศิลปกรรมศาสตร์แห่งประเทศไทย หรือ ธัชชา คือการช่วยกันสร้างเศรษฐกิจสร้างสรรค์จากมรดกทางวัฒนธรรมของไทย ต่อยอดจากของดีที่เรามีอยู่ เป็นความคิดเชิงยุทธศาสตร์ให้สังคมศาสตร์ ศิลปศาสตร์ ช่วยขับเคลื่อนไทยให้ดีขึ้น และเร็วๆ นี้ตนยังมีนโยบายที่จะจัดตั้ง “วิทยสถานวิทยาศาสตร์”(Thailand Academy of Sciences) ให้เป็นแหล่งรวมคนที่โดดเด่น รอบด้านที่สุดในทางวิทยาศาสตร์และเทคโนโลยี สร้างทีมที่มีความคล่องตัวที่สุดในการทำงาน ทำวิจัยและพัฒนาในเรื่องวิทยาศาสตร์ชั้นแนวหน้า ซึ่งจะเป็นการช่วยส่งเสริมการจัดอันดับของมหาวิทยาลัยไทยในระดับโลกได้อีกทางหนึ่งด้วย นอกจากนี้ อยากให้ทุกมหาวิทยาลัยช่วยสนับสนุนโครงการ “ยุวโฆษก อว.” ที่จะกระจายไปอยู่ในทุกมหาวิทยาลัย โดยฝึกเด็กนักศึกษาของเราให้เป็นอาสาสมัครประชาสัมพันธ์ข่าวสารต่างๆ จาก อว. เพื่อสร้างความรู้ความเข้าใจให้แก่ประชาชน” รมว.อว.กล่าว
ศ.(พิเศษ) ดร.เอนก ยังได้กล่าวถึงประเด็นการจัดกลุ่มมหาวิทยาลัยที่ อว.เพิ่งออกประกาศไปเมื่อไม่นานมานี้ว่า วัตถุประสงค์ของการจัดมหาวิทยาลัยเป็น 5 กลุ่มก็เพื่อให้แต่ละแห่งเก่งในเรื่องของตนเองให้ดี ทุกมหาวิทยาลัยมีความเป็นเลิศ จุดแข็ง บริบทและเอกลักษณ์ที่แตกต่างกัน การจัดกลุ่มจะนำไปสู่การพัฒนากำลังคนและความเป็นเลิศที่มีความหลากหลาย ไม่ต้องไปแข่งในเรื่องเดียวกัน เช่น มหาวิทยาลัยราชภัฏ มีจุดเด่นเรื่องการพัฒนาพื้นที่ก็ทำเรื่องนี้ให้ดีที่สุด ในขณะที่ อว. ยังมีเครื่องมือช่วยอาจารย์ให้เข้าสู่ตำแหน่งทางวิชาการโดยไม่จำเป็นต้องใช้ตำราหรือผลงานวิจัยเท่านั้น แต่มีความเป็นเลิศและมีผลงานเป็นที่ยอมรับใน 5 ด้าน คือ 1. พัฒนาท้องถิ่น 2. ศิลปะและสุนทรียะ 3. การสอน 4. นวัตกรรม และ 5. ศาสนา
วันศุกร์ที่ 26 พฤศจิกายน 2564
การรถไฟแห่งประเทศไทย นำส่งน้ำดื่มบรรจุขวด 1,000 โหล เพื่อมอบให้แก่ผู้ป่วย-บุคลากรทางการแพทย์ที่ประจำศูนย์กักกันโรคโควิด-19 ในพื้นที่จังหวัดชายแดนใต้ เพื่อแสดงความห่วงใยต่อพี่น้องปร
การรถไฟแห่งประเทศไทย ได้จัดกิจกรรมเพื่อสังคมในพื้นที่จังหวัดชายแดนใต้ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่มุ่งเน้นให้การรถไฟฯ ปฏิบัติหน้าที่โดยสร้างการมีส่วนร่วมและให้ความช่วยเหลือประชาชน
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ (รฟท.) กระทรวงคมนาคมเปิดเผยว่า รฟท. ได้จัดกิจกรรมเพื่อสังคมในพื้นที่จังหวัดชายแดนใต้ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่มุ่งเน้นให้ รฟท. ปฏิบัติหน้าที่โดยสร้างการมีส่วนร่วมและให้ความช่วยเหลือประชาชนโดยได้มอบหมายให้นายรอยือมี มะรอเสะ ผู้อำนวยการศูนย์ปฏิบัติการเดินรถภาค 4 และนายประชานิวัฒน์ บัวศรี ผู้ช่วยสารวัตรแขวงรถจักรหาดใหญ่ นำน้ำดื่มบรรจุขวด จำนวน 1,000 โหล มอบให้กับนายกเทศมนตรีรือเสาะ นายกเทศมนตรี มะรือโบตก นายอำเภอยี่งอ และนายอำเภอระแงะ จังหวัดนราธิวาส เพื่อเป็นตัวแทนนำไปแจกจ่ายให้แก่พี่น้องประชาชนในพื้นที่ที่ยังรักษาตัวจากโควิด-19 ตามศูนย์กักกันโรค (Local Quarantine) เพื่อสร้างความสัมพันธ์อันดีและมอบความห่วงใยต่อพี่น้องประชาชนในพื้นที่เสี่ยงภัย ตลอดจนเพื่อเป็นการสร้างความร่วมมือระหว่างหน่วยงานภาครัฐ องค์การปกครองส่วนท้องถิ่นและประชาชนในพื้นที่ โดยเฉพาะในด้านมาตรการการป้องกันเส้นทางรถไฟให้มีความปลอดภัยในการเดินรถต่อไปในอนาคต
ทั้งนี้ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย มุ่งเน้นให้ รฟท. ปฏิบัติหน้าที่โดยสร้างการมีส่วนร่วมจากชุมชนในพื้นที่ พร้อมเปิดรับฟังความคิดเห็นจากชุมชนและประชาชนในพื้นที่เพื่อนำมาใช้พัฒนาร่วมกันในทุกมิติ ต่อยอดการให้บริการเดินรถให้มีความสะดวก รวดเร็ว และปลอดภัย ตอบโจทย์ ความต้องการของประชาชนสูงสุด
โดยที่ผ่านมา รฟท. ได้รับความร่วมมืออย่างดีจากพี่น้องประชาชน ผู้นำศาสนา และหน่วยงานท้องถิ่นในการแลกเปลี่ยนมุมมอง ความคิดเห็นอันเป็นประโยชน์ต่อการพัฒนาแนวทางการเดินรถไฟในพื้นที่จังหวัดชายแดนภาคใต้ เพื่อให้เกิดความสะดวก รวดเร็ว ปลอดภัย ซึ่งเป็นประโยชน์ต่อประชาชนโดยตรงในการเดินทาง การขนส่งสินค้าให้แก่เกษตรกรในพื้นที่ รวมถึง การพัฒนาร่วมกันในทุกมิติ เพื่อให้เกิดความปลอดภัยในการเดินรถในพื้นที่เสี่ยงภัย รวมถึงขยายความร่วมมือในทุกระดับในการพัฒนาสถานีรถไฟในพื้นที่โดยประชาชนมีส่วนร่วมในการดูแลเส้นทางการเดินรถไฟเพื่อประโยชน์สูงสุดต่อพี่น้องประชาชน การมอบสิ่งของที่จำเป็นต่อผู้ป่วยที่อยู่ภายในศูนย์กักกันโรคติดเชื้อไวรัส COVID-19 ครั้งนี้ ก็เพื่อเป็นการสนับสนุนการทำงานของบุคลากรทางการแพทย์ในพื้นที่ที่เป็นด่านหน้าในการดูแลพี่น้องประชาชน เพื่อให้การรักษาโรคติดเชื้อไวรัส COVID-19 ให้เป็นไปอย่างราบรื่น ประชาชนสามารถหายจากอาการป่วยกลับบ้านไปใช้ชีวิตได้ตามปกติต่อไป
วันพุธที่ 27 ตุลาคม 2564
รมว.อว. สั่ง อว. ผลิตกำลังคนที่มีทักษะตอบสนองเป็นพิเศษต่อภาคธุรกิจและอุตสาหกรรม
รมว.อว. สั่ง อว. ผลิตกำลังคนที่มีทักษะตอบสนองเป็นพิเศษต่อภาคธุรกิจและอุตสาหกรรม
รมว.อว. สั่ง อว. ผลิตกำลังคนที่มีทักษะตอบสนองเป็นพิเศษต่อภาคธุรกิจและอุตสาหกรรม
พร้อมพลิกโฉมมหาวิทยาลัยทุกด้านให้จบออกมาทำงานได้ทันที
ตั้งเป้า 16 ปี ไทยเริ่มออกจากประเทศกับดักรายได้ปานกลาง
เมื่อวันที่ 26 ตุลาคม 2564 :ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) แถลงนโยบายการพัฒนากำลังคนสมรรถนะสูงของ อว. หลังลงนามบันทึกข้อตกลงความร่วมมือ โครงการระบบพัฒนากำลังคนสมรรถนะสูงเพื่อรองรับการลงทุนในอุตสาหกรรมยุทธศาสตร์ของประเทศไทย ระหว่าง สำนักงานปลัด อว. กับ คณะกรรมการส่งเสริมการลงทุน (บีโอไอ) สภาคณบดีคณะวิศวกรรมศาสตร์แห่งประเทศไทย ประธานสภาคณบดีวิทยาศาสตร์แห่งประเทศไทย สภานโยบายการอุดมศึกษาฯ ว่าประเทศไทยถือเป็นจุดยุทธศาสตร์หนึ่งที่สำคัญของนักลงทุนทั้งในและต่างประเทศ เพราะมีกำลังคนที่ทันโลก มีฐานทรัพยากรที่หลากหลาย และมีข้อได้เปรียบทางภูมิศาสตร์เศรษฐกิจ การลงนามบันทึกข้อตกลง ถือเป็นการเริ่มต้นที่ดี เพื่อเพิ่มศักยภาพของทรัพยากรกำลังคนที่จะมีความสามารถอย่างแท้จริงตอบโจทย์อุตสาหกรรมเป้าหมายของประเทศในอนาคต นั่นคือโอกาสสำคัญที่ทำให้ประเทศไทยต้องมีการปรับตัวเพื่อรองรับกระแสการเปลี่ยนแปลงในหลายๆ ด้านทั้งเทคโนโลยีด้านนวัตกรรม ซึ่งด้านทรัพยากรหรือกำลังคนสมรรถนะสูงเป็นอีกหนึ่งปัจจัยสำคัญในการขับเคลื่อนอุตสาหกรรมและเป็นองค์ประกอบหลักต่อการตัดสินใจเข้ามาลงทุนของผู้ประกอบการ ดังนั้น การผลิตกำลังคนที่มีทักษะตรงกับความต้องการอย่างเป็นระบบ จึงเป็นกลไกหนึ่งที่สามารถดึงดูดการลงทุนทั้งในภาคการผลิตและบริการได้ โดยหากประเทศไทยสามารถสร้างระบบการพัฒนากำลังคนสมรรถนะสูงที่สามารถตอบสนองความต้องการทั้งในเชิงปริมาณและคุณภาพได้จะเป็นกลไกสำคัญในการกำหนดมาตรการการส่งเสริมการลงทุนของประเทศไทยได้อย่างตรงจุด และมีประสิทธิภาพมากยิ่งขึ้น
"อว. พร้อมร่วมมือกับทุกภาคส่วน โดยเฉพาะการทำในสิ่งที่ตอบสนองต่อภาคธุรกิจและอุตสาหกรรม การได้รับความร่วมมือจากทุกภาคส่วนจะทำให้การขับเคลื่อนเป็นไปได้อย่างรวดเร็ว ทั้งนี้ อว. ได้ปวารณาตัวว่าจะเป็นกลไกลหลักในการขยับไทยให้เป็นประเทศที่พัฒนาแล้วและหลุดจากประเทศกับดักรายได้ปานกลางให้ได้ภายใน 16 ปีข้างหน้า และภายใน 10 ปีนี้ อว. จะมีเครื่องมือและสรรพกำลัง มีแผนยุทธศาสตร์ที่เป็นเลิศทั้งด้านการอุดมศึกษา วิทยาศาสตร์ วิจัยและนวัตกรรม สิ่งที่ อว. จะเร่งทำต่อไปคือการพลิกโฉมมหาวิทยาลัยไทย ทั้งด้านการเรียนการสอนแบบใหม่ การบริหารจัดการทรัพยากรที่ดีขึ้น การพัฒนาเทคโนโลยีและนวัตกรรมให้ก้าวหน้า รวมถึงการผลิตบุคลากรที่มีคุณภาพและความเชี่ยวชาญสูง จบออกมาใช้งานได้ทันที พร้อมยังสนับสนุนในทุกด้าน สิ่งใดที่ติดขัด เป็นข้อจำกัด ที่จะให้การทำงานลำบาก ก็พร้อมให้ใช้กระบวนการแซนด์บอกซ์ ตนหวังว่าการลงนามในวันนี้จะไม่เป็นเพียงการร่วมมือระยะสั้น แต่จะกลายเป็นการสร้างระบบการจัดการทรัพยากรกำลังคนที่มีคุณภาพของประเทศที่จะเกิดขึ้นต่อไปอย่างมากมายในอนาคต"ดร.เอนก กล่าว
วันพฤหัสบดีที่ 2 มิถุนายน 2565
DAD มาแรงต่อเนื่อง ได้คะแนนสูงสุด การประเมินผลการดำเนินงานรัฐวิสาหกิจปี 2564 สาขาสาธารณูปการ
DAD ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ คว้าคะแนนสูงสุดอันดับ 1 จากการประเมินผลการดำเนินงานรัฐวิสาหกิจปี 2564 สาขาสาธารณูปการ ด้วยคะแนนรวม 4.2800 สูงสุดต่อเนื่องเป็นปีที่ 2 ตามระบบการประเมินผลแบบใหม่
บริษัท ธนารักษ์พัฒนาสินทรัพย์ จำกัด หรือ DAD ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ คว้าคะแนนสูงสุดอันดับ 1 จากการประเมินผลการดำเนินงานรัฐวิสาหกิจปี 2564 สาขาสาธารณูปการ ด้วยคะแนนรวม 4.2800 สูงสุดต่อเนื่องเป็นปีที่ 2 ตามระบบการประเมินผลแบบใหม่ ตอกย้ำการเป็นผู้นำองค์กรพัฒนาอสังหาริมทรัพย์ภาครัฐ เพื่อพัฒนาและบริหารทรัพย์สินของรัฐให้เกิดมูลค่าเพิ่ม เพื่อการเติบโตอย่างยั่งยืน มีธรรมาภิบาล โปร่งใส ตรวจสอบได้
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด เปิดเผยว่า DAD ภูมิใจเป็นอย่างยิ่งที่ได้รับคะแนนผลประเมินผลการดำเนินงานรัฐวิสาหกิจ ประจำปี 2564 จากสำนักงานคณะกรรมการนโยบายรัฐวิสาหกิจ หรือ สคร. สูงที่สุดเป็นอันดับ 1 ในสาขาสาธารณูปการ ด้วยคะแนนรวม 4.2800 ซึ่งสูงสุดเป็นอันดับ 1 ต่อเนื่องเป็นปีที่ 2 จากระบบการประเมินผลแบบใหม่ พร้อมคว้าคะแนนเต็ม 5.0000 จากการดำเนินงานด้านที่ 1 การดำเนินงานตามยุทธศาสตร์
สคร. ได้กำหนดระบบการประเมินผลการดำเนินงานรัฐวิสาหกิจ ตามระบบประเมินผลใหม่ (State Enterprise Assessment Model : SE-AM) ตั้งแต่ปี 2563 โดย DAD จัดอยู่ในกลุ่มรัฐวิสาหกิจสาขาสาธารณูปการ โดยระบบประเมินผลการดำเนินงานรัฐวิสาหกิจในปัจจุบันจะกำหนดตัวแปรเพื่อวัดประสิทธิภาพการดำเนินงานของรัฐวิสาหกิจใน 3 ด้านหลัก ๆ ดังนี้ 1) การดำเนินงานตามนโยบายหรือยุทธศาสตร์ 2) ผลการดำเนินงานของรัฐวิสาหกิจ 3) การบริหารจัดการองค์กรทั้ง 8 ด้าน (Core Business Enablers)
ดร.นาฬิกอติภัค กล่าวต่อว่า “DAD มีความมุ่งมั่นในการพัฒนาและบริหารทรัพย์สินของรัฐให้เกิดมูลค่าเพิ่มเพื่อการเติบโตอย่างยั่งยืน ทั้งในเชิงเศรษฐกิจ สังคม และสิ่งแวดล้อม ด้วยหลักธรรมาภิบาลและความโปร่งใส เพื่อยกระดับคุณภาพชีวิตของประชาชนและผู้มีส่วนได้ส่วนเสียทุกฝ่ายอย่างเต็มความสามารถ สะท้อนได้จากผลการประเมินในช่วงหลายปีที่ผ่านมา DAD สามารถดำเนินงานตอบสนองยุทธศาสตร์ชาติและนโยบายต่าง ๆ ของภาครัฐ ดูแลช่วยเหลือและรับฟังปัญหาจากทุกฝ่าย เพื่อนำมาปรับปรุงคุณภาพการให้บริการ อีกทั้งศึกษาโครงการใหม่ที่จะเป็นประโยชน์กับประเทศและประชาชนทุกฝ่ายอยู่เสมอ”
วันอาทิตย์ที่ 24 ตุลาคม 2564
กระทรวงมหาดไทยลงพื้นที่ติดตามการช่วยเหลือประชาชนจากกรณีพนังกั้นน้ำอำเภออินทร์บุรี จ.สิงห์บุรี พังทลาย
กระทรวงมหาดไทยลงพื้นที่ติดตามการช่วยเหลือประชาชนจากกรณีพนังกั้นน้ำอำเภออินทร์บุรี จ.สิงห์บุรี พังทลาย
เมื่อวันที่ 22 ต.ค. 64 เวลา 19.00 น. นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง เปิดเผยว่า ตามที่ได้เกิดสถานการณ์อุทกภัยทำให้พนังกั้นน้ำบริเวณอำเภออินทร์บุรี จังหวัดสิงห์บุรี พังทลายลงส่งผลกระทบเกิดความเดือดร้อนบ้านเรือนและทรัพย์สินของพี่น้องประชาชน โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ได้ สั่งการให้หน่วยงานที่เกี่ยวข้อง เร่งดำเนินการแก้ไขปัญหาและให้ความช่วยเหลือพี่น้องประชาชนที่ได้รับผลกระทบ และติดตามดำเนินการอย่างต่อเนื่อง
นายนิรัตน์ พงษ์สิทธิถาวร รองปลัดกระทรวงมหาดไทย กล่าวว่า จากการลงพื้นที่ติดตามการบูรณาการแก้ไขสถานการณ์และให้ความช่วยเหลือประชาชนในวันนี้ พบว่า มีพื้นที่ที่ได้รับผลกระทบซึ่งถูกแม่น้ำเจ้าพระยา​ทะลักเข้าท่วม ประมาณ​ 2 ตารางกิโลเมตร บ้านเรือนถูกน้ำท่วม 820 หลัง ปริมาณ​น้ำประมาณ 900,000 ลูกบาศก์เมตร โดยจังหวัดสิงห์บุรีได้บูรณาการร่วมกับกรมป้องกันและบรรเทาสาธารณภัย กรมชลประทาน องค์กรปกครองส่วนท้องถิ่น และหน่วยงานที่เกี่ยวข้องในพื้นที่ ใช้ Bigbag อุดช่องพนังกั้นน้ำที่รั่วแล้ว พร้อมติดตั้งเครื่อง​สูบ​น้ำ 14 เครื่อง​ 18 หัวสูบ สูบน้ำออกจากพื้นที่ท่วมขัง โดยในวันนี้ระดับ​น้ำที่ท่วม ได้ลดลงไปประมาณ​ 50-60 ซม. จากระดับน้ำท่วมสูงสุดที่ 2 เมตร คาดว่าจะสามารถสูบน้ำออกจนแห้ง ใช้เวลาประมาณ​ 3 วัน โดยในด้านการดูแลให้ความช่วยเหลือประชาชน ผู้ว่าราชการจังหวัดสิงห์​บุรี​ ได้บูรณาการทุกหน่วยงาน​ เข้าให้ความช่วยเหลือและดูแลความเป็​นอยู่ประชาชนครบทุกด้าน พร้อมจัดเรือท้องแบนสัญจร อาหาร และถุงยังชีพแจกจ่ายบ้านเรือนประชาชนตามวงรอบ
นายนิ​รัตน์​ พงษ์​สิทธิ​ถาวร รอง​ปลัด​กระทรวง​มหาดไทย​ กล่าวเพิ่มเติมว่า ตนได้สั่งการ​ให้กรมป้องกันและบรรเทาสาธารณภัย เพิ่มเครื่องสูบน้ำเข้ามาเพิ่มอีก 6 เครื่อง ในวันพรุ่งนี้ ซึ่งคาดว่าจะทำให้สามารถเร่งระบายน้ำเพิ่มมากขึ้น และหลังจากสถานการณ์คลี่คลายแล้ว ได้มอบหมายให้ทางจังหวัดสิงห์บุรี เร่งสำรวจความเสียหายและดำเนินการด้านการเยียวยาประชาชนตามระเบียบของทางราชการอย่างเคร่งครัดต่อไป
วันศุกร์ที่ 28 มกราคม 2565
สธ.ย้ำ “โควิด” ยังไม่ประกาศเป็นโรคประจำถิ่น เพียงแค่วางหลักเกณฑ์เพื่อบริหารจัดการให้ได้ในปีนี้
กระทรวงสาธารณสุข แจงยังไม่ได้ประกาศให้โรคโควิด 19 เป็นโรคประจำถิ่น เพียงแต่ให้กำหนดหลักเกณฑ์เพื่อวางแผนบริหารจัดการให้เป็นโรคประจำถิ่นให้ได้ในปี 2565 ยืนยันประชาชนไม่ได้รับผลกระทบในการรักษา
วันนี้ (28 มกราคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการดำเนินการให้โรคโควิด 19 เป็นโรคประจำถิ่น ว่ากระทรวงสาธารณสุขมีการประเมินจากสถานการณ์ ทั้งเรื่องอาการ ความรุนแรงของโรค สัดส่วนผู้เสียชีวิตต่อผู้ติดเชื้อ เพื่อให้การบริหารจัดการเหมาะสมกับสถานการณ์และลักษณะของโรค ซึ่งขณะนี้ถือว่าทุกอย่างอยู่ภายใต้การควบคุม ผู้ติดเชื้อคงที่ประมาณ 6-7 พันรายต่อวัน เตียงผู้ป่วยในโรงพยาบาลและไอซียูยังว่าง ยาและวัคซีนมีพร้อม โดยผู้เสียชีวิตขณะนี้เป็นกลุ่มเสี่ยง 608 และไม่ได้รับวัคซีน การลดจากโรคระบาด (Pandemic) มาเป็นโรคประจำถิ่น (Endemic) ก็เพื่อทำให้กลไกต่างๆ ของประเทศขับเคลื่อนต่อไปได้ ประชาชนได้กลับมาดำเนินชีวิตตามปกติโดยเร็วที่สุด โดยยังต้องเข้มมาตรการ VUCA คือ V ฉีดวัคซีนโดยเฉพาะเข็มกระตุ้น U ป้องกันตนเองสูงสุดตลอดเวลา C COVID Free Setting และ A การตรวจ ATK
ด้านนายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุขมีการประชุมศูนย์ปฏิบัติการฉุกเฉินด้านการแพทย์และสาธารณสุขโรคโควิด 19 (EOC) มาตั้งแต่วันที่ 28 มกราคม 2563 ถึงวันนี้เป็นเวลา 2 ปีเต็ม รวม 411 ครั้ง เพื่อติดตามสถานการณ์และกำหนดมาตรการที่เหมาะสม มีการพิจารณาความรุนแรงของโรค ภูมิต้านทานของคนในประเทศ ความสามารถในการรักษาพยาบาล เวชภัณฑ์ องค์ประกอบต่างๆ และการรับรู้ของประชาชน คาดว่าจะควบคุมให้เป็นโรคประจำถิ่นได้ภายในปี 2565 นี้ ซึ่งต้องอาศัยการบริหารจัดการ จึงมีการประกาศหลักเกณฑ์เพื่อเป็นแนวทางในการวางแผนดำเนินการให้โรคโควิด 19 เป็นโรคประจำถิ่น แต่ยังไม่ได้ประกาศให้เป็นโรคประจำถิ่นในตอนนี้
“การวางแผนดำเนินการจะต้องสอดคล้องกัน ทั้งเรื่องการฉีดวัคซีน มาตรการควบคุมโรค การปรับกฎหมายต่างๆ และการรักษาพยาบาล ซึ่งแม้จะเป็นโรคประจำถิ่น แต่จะไม่กระทบกับการรักษาเพราะคนไทยทุกคนมีกองทุนสุขภาพดูแล ทั้งหลักประกันสุขภาพแห่งชาติ ประกันสังคม และสวัสดิการข้าราชการ” นพ.เกียรติภูมิกล่าว
******************************* 28 มกราคม 2565
วันจันทร์ที่ 8 พฤศจิกายน 2564
ชวนนายจ้างลงทะเบียน “โครงการส่งเสริมและรักษาระดับการจ้างงานในธุรกิจ SMEs” รับเงินอุดหนุน 3 เดือน
....
กระทรวงแรงงาน เปิดให้นายจ้าง SMEs ที่มีลูกจ้างไม่เกิน 200 คน ลงทะเบียนโครงการส่งเสริมและรักษาระดับการจ้างงานในธุรกิจ SMEs รับเงินอุดหนุนค่าจ้าง 3,000 บาท/ลูกจ้างสัญชาติไทย 1 คน/เดือน เป็นเวลา 3 เดือน (พ.ย. 64 – ม.ค. 65)
.
เพื่อรักษาการจ้างงาน เสริมสภาพคล่องกิจการ และสร้างความเข้มแข็งธุรกิจให้ดำเนินกิจการได้ต่อเนื่องในช่วงสถานการณ์โควิด-19 โดยสามารถลงทะเบียนผ่านเว็บไซต์ “ส่งเสริมการจ้างงานเอสเอ็มอี.doe.go.th” หรือติดต่อ สนง.จัดหางานจังหวัด ภายในวันที่ 20 พ.ย. 64
.
สอบถามข้อมูลเพิ่มเติม สายด่วนกระทรวงแรงงาน โทร.1506 กด 2 หรือสายด่วนกรมการจัดหางาน 1694
#ไทยคู่ฟ้า#ร่วมต้านโควิด19
-------------------
วันอาทิตย์ที่ 19 มิถุนายน 2565
ดีอีเอส เตือนภัย QR code หลอกลวง หรือ QR code scams
ดีอีเอส เตือนภัย QR code หลอกลวง หรือ QR code scams
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ในปัจจุบันประชาชนนิยมใช้QR CODEในการใช้จ่ายสินค้าหรือบริการต่างๆร้านอาหารหลายแห่งเริ่มใช้QR CODEในการชำระเงินแบบไร้เงินสดทำให้ประชาชนได้รับความสะดวกทั้งนี้ฝากเตือนประชาชนถึงการใช้QR CODEต้องระวังและมีสติในการใช้งานซึ่งอาจมีผู้ร้ายหรือผู้ไม่หวังดีอาจจงใจใช้QR CODEพิมพ์URLซึ่งนำไปสู่เว็บไซต์หลอกลวง(Phishing)หลอกให้กรอกข้อมูลหรือบัญชีธนาคารหรือหลอกให้โอนเงินไปบัญชีคนอื่นที่ไม่ใช่บัญชีของร้านค้าได้เช่นกัน ซึ่งประชาชนสามารถป้องกันจากQR CODEปลอมได้โดย
1.ควรตรวจสอบแหล่งที่มาของQR CODEว่ามีความน่าเชื่อถือหรือไม่โดยก่อนกดScanควรตรวจสอบหรือPreviewตัวลิงก์หรือURLโดยเมื่อเราใช้กล้องของมือถือSmart Phoneส่องดูก่อนกดScanหากพบว่าลิงก์ที่ปรากฎขึ้นมาแปลกๆหรือไม่ตรงกับชื่อเว็บไซต์ที่ใช้บริการอยู่ก็ไม่ควรที่จะกดScanต่อ
2.ใช้โปรแกรมในการScanที่สามารถระบุได้ว่าลิงก์ที่ScanจากQR CODEเป็นลิงก์ที่ปลอมหรือหลอกลวง(malicious links)ซึ่งสามารถหาใช้งานได้จากโปรแกรมAntivirusที่มีคุณสมบัตินี้คล้ายกับการscan virusก่อนใช้งานusb driveแต่นี้คือการScan QR CODEหรือลิงก์ก่อนที่จะทำธุรกรรมต่อไป
3.เมื่อกดScan QR CODEไปแล้วก่อนโอนเงินหรือทำธุรกรรมใดๆควรจะตรวจสอบให้แน่ใจว่าเป็นบัญชีของผู้ขายจริงๆโดยสอบถามยืนยันกับผู้ขายว่าชื่อบัญชีนี้ถูกต้องหรือไม่ก่อนที่จะโอนเงินชำระค่าสินค้าไปเพราะผู้ร้ายสามารถสร้างQR CODEปลอมบัญชีอื่นซึ่งไม่ใช่บัญชีของร้านค้าเอามาหลอกเราได้ควรตระหนักหรือระวังในส่วนนี้ด้วย
หากพบว่ามีคนร้ายเข้ามาหลอกลวงและมีกลุ่มมิจฉาชีพเข้ามาสร้างปัญหาให้พี่น้องประชาชนสามารถแจ้งร้องเรียนได้ที่กระทรวงดิจิทัลสายด่วน1212หรือแจ้งความร้องทุกข์กับเจ้าหน้าที่ตำรวจเราจะเร่งดำเนินการแก้ไขปัญหาให้พี่น้องประชาชน
***********
วันอาทิตย์ที่ 11 กรกฎาคม 2564
สรรพากรแจงวัคซีนทางเลือก ประชาชนไม่ต้องเสียภาษีมูลค่าเพิ่ม
ตามที่มีกระแสข่าวว่าประชาชนต้องแบกรับภาษีมูลค่าเพิ่มจากการที่จะต้องถูกโรงพยาบาลเอกชนเรียกเก็บภาษีมูลค่าเพิ่ม
นายเอกนิติ นิติทัณฑ์ประภาศ อธิบดีกรมสรรพากร ขอเรียนชี้แจงว่า “อาจจะเป็นการเข้าใจคลาดเคลื่อนก่อให้เกิดความเข้าใจผิดกับสาธารณชน กฎหมายกำหนดไว้ ตามมาตรา๘๑(๑)(ญ) แห่งประมวลรัษฎากร การให้บริการรักษาพยาบาลของสถานพยาบาลตามกฎหมายว่าด้วยสถานพยาบาล ได้รับการยกเว้นภาษีมูลค่าเพิ่ม ดังนั้นโรงพยาบาลเอกชน จึงได้รับการยกเว้นภาษีมูลค่าเพิ่ม โรงพยาบาลเอกชนจึงไม่สามารถเรียกเก็บภาษีมูลค่าเพิ่มจากวัคซีนทางเลือกที่ให้บริการแก่ประชาชนได้ สำหรับผู้ประกอบการที่อยู่ในระบบภาษีมูลค่าเพิ่มเมื่อมีภาษีซื้อที่เกิดจากต้นทุนการซื้อสามารถนำมาขอคืนภาษีมูลค่าเพิ่มได้ตามปกติ ซึ่งกรมสรรพากร จะรีบดำเนินการคืนให้โดยรวดเร็ว สำหรับภาษีเงินได้นิติบุคคลของโรงพยาบาลเอกชน หากโรงพยาบาลเอกชนมีกำไรจากการประกอบการก็เป็นหน้าที่ปกติของผู้ประกอบการโรงพยาบาลเอกชนที่จะต้องเสียภาษีเงินได้จากกำไรเช่นเดียวกับผู้ประกอบการอื่น ๆ”
ทั้งนี้ สามารถสอบถามรายละเอียดเพิ่มเติมได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. ๑๑๖๑
กรมสรรพากร สำนักงานเลขานุการกรม
โทร. ๐๒๒๗๒๙๕๒๙-๓๐ โทรสาร ๐๒๖๑๗๓๓๒๔
หรือศูนย์สารนิเทศสรรพากร (RD Intelligence Cente) โทร. ๑๑๖๑
วันจันทร์ที่ 30 สิงหาคม 2564
The cabinet met via a video conference on August 24, 2021
The cabinet met via a video conference on August 24, 2021
The cabinet met via a video conference on August 24, 2021. Some of the resolutions are as follows:
Title: Royal Decree issued under the Revenue Code Regarding Reduction of Value Added Tax (No. …) B.E. … (Extension of VAT reduction)
The cabinet approved in principle the Royal Decree issued under the Revenue Code Regarding Reduction of Value Added Tax (No. …) B.E. … (Extension of VAT reduction), as proposed by Ministry of Finance, and ordered for it to be urgently scrutinized by Office of Council of State.
Gist
The draft Royal Decree stipulates extension of VAT reduction for another year. VAT will remain at the rate of 7% (local taxes included) from October 1, 2021- September 30, 2023.
Title: Draft Royal Decree prescribing state agency under the Liability for Wrongful Act of Officials, B.E. 2539 (No. …), B.E. …
The cabinet approved in principle the draft Royal Decree prescribing state agency under the Liability for Wrongful Act of Officials, B.E. 2539 (No. …), B.E. …, as proposed by Ministry of Education, for agencies under Ministries of Education, Finance, and Defense.
Gist
Under the draft Royal Decree, National Scout Organization of Thailand (under Ministry of Education), Defence Technology Institute (under Ministry of Defense), and Financial Institutions Development Fund (under Ministry of Finance) will be prescribed as state agency under the Liability for Wrongful Act of Officials, B.E. 2539.
Title: Subsidy for school supplies of vocational students
The cabinet approved subsidy rates for specific school supplies of vocational students in 10 educational fields. The rates shall take effect from academic year 2021 onward.
Gist
No.
Field of Education
Subsidy Rate
(Baht/person/academic year)
วันอังคารที่ 8 มีนาคม 2565
ครม.เคาะ! ลดภาษีสรรพสามิตน้ำมันที่ใช้ผลิตไฟฟ้าเหลือศูนย์ ช่วยบรรเทาภาระค่าไฟฟ้าให้ประชาชน 6 เดือน
ครม.เคาะ! ลดภาษีสรรพสามิตน้ำมันที่ใช้ผลิตไฟฟ้าเหลือศูนย์ ช่วยบรรเทาภาระค่าไฟฟ้าให้ประชาชน 6 เดือน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 มีนาคม 2565 ว่า ครม.อนุมัติปรับลดอัตราภาษีสรรพสามิตสินค้าน้ำมันดีเซลที่มีปริมาณกำมะถันเกินและไม่เกินร้อยละ 0.005 โดยน้ำหนัก หรือน้ำมันดีเซล บี0 และน้ำมันเตาที่ใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทย (กฟผ.) โดยกำหนดให้จัดเก็บภาษีสรรพสามิตในอัตราศูนย์ มีผลบังคับใช้จนถึงวันที่ 15 กันยายน 2565 เพื่อลดต้นทุนการผลิตไฟฟ้าของ กฟผ.เป็นระยะเวลา 6 เดือน ซึ่งจะเป็นการบรรเทาภาระค่าไฟฟ้าให้กับประชาชนทั่วประเทศ ทั้งนี้ การผลิตกระแสไฟฟ้าของไทยในปัจจุบันกว่าร้อยละ 60 ผลิตจากก๊าซธรรมชาติ (NG) แต่ราคาก๊าซธรรมชาติในตลาดโลกปรับตัวสูงขึ้นอย่างต่อเนื่อง ประกอบกับค่าเงินบาทที่อ่อนค่าลงส่งผลให้ต้นทุนการผลิตกระแสไฟฟ้าเพิ่มขึ้น จึงจำเป็นต้องใช้น้ำมันดีเซล (บี0) และน้ำมันเตามาเป็นเชื้อเพลิงทดแทนก๊าซธรรมชาติ
นางสาวรัชดากล่าวด้วยว่า การปรับลดภาษีสรรพสามิตสินค้าน้ำมันและผลิตภัณฑ์น้ำมันครั้งนี้ จะเป็นประโยชน์อย่างยิ่งในการช่วยลดต้นทุนในการผลิตไฟฟ้า ซึ่งจะส่งผลให้ประชาชนมีภาระค่าไฟฟ้าลดลงประมาณ 1 – 1.50 บาทต่อหน่วย อีกทั้งการผลิตสินค้าอุปโภคบริโภคในภาคอุตสาหกรรมจะมีต้นทุนการผลิตที่ลดลงด้วย เนื่องจากภาระค่าไฟฟ้าที่ลดลง
------------------
วันพุธที่ 1 ธันวาคม 2564
ครม. อนุมัติงบ "โครงการประกันรายได้" ช่วยชาวสวนยาง - ชาวนา เพิ่มเติมกว่า 8.6 หมื่นล้าน บรรเทาความเดือดร้อนจากสถานการณ์โควิด-19
.....
ที่ประชุม ครม. (30 พ.ย.) อนุมัติโครงการประกันรายได้เกษตรกรชาวสวนยาง และโครงการประกันรายได้เกษตรกรผู้ปลูกข้าวปี 2564/65 เพิ่มเติม ดังนี้
.
✅โครงการประกันรายได้เกษตรกรชาวสวนยาง ระยะที่ 3 อนุมัติวงเงินรวม 10,065.69 ล้านบาท ในกลุ่มเกษตรกรชาวสวนยางที่ขึ้นทะเบียน และเกษตรกรที่แจ้งข้อมูลพื้นที่ปลูกยางกับการยางแห่งประเทศไทย ภายในวันที่ 14 มิ.ย. 64 จำนวน 1,880,458 ราย โดยมีพื้นที่สวนยางกรีดได้ 19.16 ล้านไร่ และประกันรายได้ในระหว่าง ต.ค. 64 - มี.ค. 65
อ่านเพิ่มเติม คลิกhttps://www.thaigov.go.th/news/contents/details/48897
.
✅โครงการประกันรายได้เกษตรกรผู้ปลูกข้าวปี 2564/65 เพิ่มเติม อนุมัติวงเงินรวม 76,080.95 ล้านบาท แบ่งเป็นวงเงินจ่ายชดเชยให้เกษตรกรจำนวน 74,569.31 ล้านบาท และค่าใช้จ่าย ธ.ก.ส. จำนวน 1,511.64 ล้านบาท
อ่านเพิ่มเติม คลิกhttps://www.thaigov.go.th/news/contents/details/48896
#ไทยคู่ฟ้า#ร่วมต้านโควิด19
-------------------
วันเสาร์ที่ 12 มีนาคม 2565
โฆษกรัฐบาลเผย “นายกฯ” กำชับทุกหน่วยงานรับมือสถานการณ์ภัยแล้ง เตรียมมาตรการช่วยเหลือเกษตรกรช่วงฤดูแล้ง พร้อมติดตามควบคุมต้นทุนราคาสินค้าเกษตร สินค้าจำเป็นอย่างใกล้ชิด
โฆษกรัฐบาลเผย “นายกฯ” กำชับทุกหน่วยงานรับมือสถานการณ์ภัยแล้ง เตรียมมาตรการช่วยเหลือเกษตรกรช่วงฤดูแล้ง พร้อมติดตามควบคุมต้นทุนราคาสินค้าเกษตร สินค้าจำเป็นอย่างใกล้ชิด
วันนี้ (12 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผยว่า ตามที่ประเทศไทยเข้าสู่ฤดูร้อนอย่างเป็นทางการตั้งแต่วันที่ 2 มี.ค. 65 ที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนโดยเฉพาะภาคการเกษตรที่จะได้รับผลกระทบในช่วงสถานการณ์สภาพภูมิอากาศของประเทศไทยที่เข้าสู่ฤดูร้อนต่อเนื่องถึงฤดูแล้ง จึงได้สั่งการให้กระทรวงเกษตรและสหกรณ์ และหน่วยงานที่เกี่ยวข้องเตรียมพร้อมรับมือสถานการณ์ภัยแล้ง เตรียมมาตรการเพื่อช่วยเหลือเกษตรกรในช่วงฤดูแล้ง ปี 2565 กำชับให้วิเคราะห์สถานการณ์ที่เกี่ยวข้องกับการเพาะปลูกพืชฤดูแล้ง ศักยภาพน้ำ ความเหมาะสมของพื้นที่ พร้อมให้เร่งรณรงค์สร้างการรับรู้ข้อมูลข่าวสารในทุกด้านให้กับเกษตรกรและแจ้งเตือนเกษตรกรทราบทุกระยะ
นายกรัฐมนตรียังกำชับให้กระทรวงพาณิชย์ โดยกรมการค้าภายใน และพาณิชย์จังหวัดทั่วประเทศ ติดตามสถานการณ์ราคาสินค้าเกษตรที่จำเป็นต่อการบริโภคในชีวิตประจำวัน ให้มีการควบคุมต้นทุนราคาสินค้าเกษตร สินค้าจำเป็น ทั้งผักสด เนื้อหมู เนื้อไก่ และไข่ไก่อย่างใกล้ชิด เพราะขณะนี้หลายรายการมีปัญหาผลผลิตขาดแคลน และราคาปรับตัวสูงขึ้น ซึ่งส่วนหนึ่งเป็นผลมาจากสภาพอากาศที่ร้อนและแล้ง ทำให้ผลผลิตออกสู่ตลาดน้อยลง โดยขอให้ลงพื้นที่ไปสำรวจแหล่งผลิต แหล่งเลี้ยง เพื่อตรวจสอบแนวโน้มผลผลิตที่สะท้อนความเป็นจริง เพื่อเตรียมการรับมือได้ล่วงหน้า
นายธนกรกล่าวอีกว่า ขณะเดียวกันภาครัฐยังเตรียมการในเรื่องการเตรียมพร้อมแหล่งน้ำต้นทุนรองรับการผลิตน้ำอุปโภคบริโภคตลอดช่วงฤดูแล้ง โดยเมื่อ 7 มี.ค. ที่ผ่านมา กรมป้องกันและบรรเทาสาธารณภัย และการประปาส่วนภูมิภาค (กปภ.) บูรณาการความร่วมมือเพื่อแก้ไขปัญหาภัยแล้งที่เกิดขึ้นในหลายพื้นที่ของประเทศไทย โดยได้ทำ MOU ความร่วมมือในการแก้ไขปัญหาภัยแล้ง เตรียมความพร้อมในการจัดหาแหล่งน้ำต้นทุนไว้รองรับสำหรับการผลิตน้ำสะอาดสนับสนุนการอุปโภคและบริโภค ให้แก่ประชาชนได้อย่างทั่วถึงและเพียงพอตลอดช่วงฤดูแล้ง
“จากข้อมูลสถานการณ์น้ำของไทยในปี 2564 มีฝนตกชุกและปริมาณน้ำฝนมากกว่าปีที่ผ่านมา แต่ส่วนใหญ่ฝนตกในพื้นที่ใต้เขื่อน ซึ่งไม่มีแหล่งน้ำขนาดใหญ่รองรับน้ำ ทำให้ปริมาณน้ำกักเก็บในเขื่อนอยู่ในเกณฑ์น้ำน้อย อาจส่งผลให้หลายพื้นที่ประสบภาวะขาดแคลนน้ำ ซึ่งท่านนายกฯ ได้ติดตามสถานการณ์น้ำจากทุกหน่วยงานที่เกี่ยวข้อง เน้นย้ำให้ทุกกระทรวงและส่วนที่เกี่ยวข้อง บริหารจัดการน้ำให้เหมาะสม เพื่อให้สถานการณ์ภัยแล้งส่งผลกระทบต่อการดำเนินชีวิตและการดำรงชีพของประชาชนน้อยที่สุด” โฆษกประจำสำนักนายกรัฐมนตรีกล่าว
.......................
วันเสาร์ที่ 4 ธันวาคม 2564
รัฐบาลเชิญชวนประชาชน เฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี
รัฐบาลเชิญชวนประชาชน เฝ้าฯ รับเสด็จพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ในพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้(4ธ.ค.64)นายธนกร วังบุญคงชนะโฆษกประจำสำนักนายกรัฐมนตรีเผยว่าเนื่องในวันอาทิตย์ที่5ธันวาคม2564เป็นวันคล้ายวันพระบรมราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ ในการนี้พลเอกประยุทธ์ จันทร์โอชานายกรัฐมนตรีและรัฐมนตรีว่าการการกระทรวงกลาโหมขอเชิญชวนพสกนิกรชาวไทยร่วมเฝ้าฯรับเสด็จพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินี ในโอกาสเสด็จพระราชดำเนินทรงประกอบพิธีวางศิลาฤกษ์แท่นฐานพระบรมราชานุสาวรีย์พระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรเวลา16.00น.ณอุทยานเฉลิมพระเกียรติพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรและกิจกรรมที่รัฐบาลได้จัดขึ้นเพื่อน้อมรำลึกในพระมหากรุณาธิคุณฯแบบชีวิตวิถีใหม่หรือNew Normalโดยจำกัดจำนวนผู้เข้าร่วมงานได้เฉพาะผู้ที่ฉีดวัคซีนป้องกันโควิด-19ครบและต้องดำเนินการป้องกันการแพร่ระบาดของโรคติดเชื้อไวรัสโคโรนา2019 (โควิด-19)ตามมาตรการด้านสาธารณสุขอย่างเคร่งครัด
กิจกรรมประกอบด้วย
1.การจัดพิธีทำบุญตักบาตรถวายพระราชกุศลในวันที่5ธันวาคม2564สำหรับภาครัฐส่วนกลางจัดพิธีฯณท้องสนามหลวงเวลา07.30น.โดยนิมนต์พระสงฆ์จำนวน89รูปมีนายกรัฐมนตรีเป็นประธานพร้อมภริยาส่วนภูมิภาคทุกจังหวัดพิจารณาจัดพิธีฯณศาลากลางจังหวัดหรือสถานที่ที่เหมาะสมต่างประเทศสถานเอกอัครราชทูตและสถานกงสุลพิจารณาจัดพิธีฯตามที่เห็นสมควรและเหมาะสมสำหรับภาคเอกชนและภาคประชาชนสามารถพิจารณาทำบุญตักบาตรถวายพระราชกุศลที่วัดใกล้สถานที่ทำงานหรือบ้านพัก
2.การจัดพิธีวางพานพุ่มดอกไม้และพิธีถวายบังคมในวันที่5ธันวาคม2564เฉพาะภาครัฐส่วนกลางจัดพิธีฯณท้องสนามหลวงเวลา08.30น.ภายหลังเสร็จสิ้นพิธีทำบุญตักบาตรโดยนายกรัฐมนตรีเป็นประธานในพิธีวางพานพุ่มในนามนายกรัฐมนตรีและคณะรัฐมนตรีและภริยานายกรัฐมนตรีวางพานพุ่มในนามคู่สมรสคณะรัฐมนตรีส่วนภูมิภาคทุกจังหวัดพิจารณาจัดพิธีฯณศาลากลางจังหวัดหรือสถานที่ที่เหมาะสมต่างประเทศสถานเอกอัครราชทูตและสถานกงสุลพิจารณาจัดพิธีฯตามที่เห็นสมควรและเหมาะสม
3.การจัดตั้งโต๊ะหมู่ประดิษฐานพระบรมฉายาลักษณ์พร้อมเครื่องราชสักการะทุกภาคส่วนสามารถพิจารณาจัดตามอาคารสถานที่ของหน่วยงานและบ้านเรือนหรือสถานที่ที่เห็นสมควรระหว่างวันที่1 - 31ธันวาคม2564
4.จัดกิจกรรมจิตอาสา“รู้รักสามัคคีรักษ์สิ่งแวดล้อมพัฒนาคุณภาพชีวิต”เพื่อถวายพระราชกุศลในวันชาติวันพ่อแห่งชาติ5ธันวาคม2564และเนื่องในวันรู้รักสามัคคี4ธันวาคม2564ตามช่วงเวลาที่เหมาะสมทั้งในส่วนกลางและส่วนภูมิภาค
“รัฐบาลขอเชิญชวนพสกนิกรชาวไทยร่วมน้อมรำลึกในพระมหากรุณาธิคุณพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรร่วมรับเสด็จฯพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีในพิธีวางแท่นศิลาฤกษ์ฯในวันที่5ธันวาคมและกิจกรรมอื่นๆที่ภาครัฐจัดขึ้นโดยรัฐบาลและหน่วยงานที่เกี่ยวข้องได้จัดเตรียมความพร้อมในการอำนวยความสะดวกด้านการคมนาคมด้านความปลอดภัยและมาตรการทางด้านสาธารณสุขในการป้องกันการแพร่ระบาดของโรคติดเชื้อไวรัสโคโรนา2019เพื่อรองรับประชาชนที่จะมาเข้าร่วมพิธีฯและดำเนินการตามมาตรการด้านสาธารณสุขของแต่ละจังหวัดอย่างเคร่งครัด”โฆษกประจำสำนักนายกรัฐมนตรีกล่าว
___________
วันศุกร์ที่ 8 ตุลาคม 2564
รัฐบาลบ่มเพาะเยาวชนสร้างทักษะด้านความปลอดภัยไซเบอร์
วันศุกร์ที่ 8 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าผลิตบุคลากรคุณภาพด้านการรักษาความมั่นคงปลอดภัยไซเบอร์ โดยสร้างการตระหนักรู้และแรงบันดาลใจแก่เยาวชน ผ่านการแข่งขันระดับประเทศ Thailand Cyber Top Student 2021 เพื่อคัดเลือกนักศึกษาอายุ 18-22 ปี เป็นตัวแทนประเทศไทยไปแข่งขันในระดับอาเซียนที่ประเทศเวียดนาม โดยทีมที่ชนะเลิศระดับประเทศจำนวน 10 ทีมได้ฝึกงานกับบริษัทเอกชนที่เชี่ยวชาญด้าน Cybersecurity ชั้นนำระดับโลก จึงถือเป็นการบ่มเพาะเยาวชนเพื่อสร้างบุคลากรทักษะสูงในอนาคตที่จะเป็นกำลังในการป้องกันระบบและฐานข้อมูลสารสนเทศที่สำคัญของประเทศจากการคุกคามทางไซเบอร์ รองรับการเข้าสู่ยุคดิจิทัลของหน่วยงานทั้งภาครัฐและเอกชน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 24 มิถุนายน 2564
รมว.วธ. บันทึกคลิปวีดิทัศน์กล่าวเปิดการประชุม The Asia – Pacific Regional Conference for the 50th Anniversary of the UNESCO 1970 Convention
บันทึกคลิปวีดิทัศน์กล่าวเปิดการประชุม The Asia – Pacific Regional Conference for the 50th Anniversary of the UNESCO 1970 Convention
วันที่ ๒๔ มิถุนายน ๒๕๖๔ เวลา ๑๒.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกคลิปวีดิทัศน์กล่าวเปิดการประชุม The Asia – Pacific Regional Conference for the 50th Anniversary of the UNESCO 1970 Convention ณ ห้องประชุม ๑ ชั้น ๘ กระทรวงวัฒนธรรม โดยการประชุมดังกล่าว จัดขึ้นโดยสำนักงานยูเนสโก กรุงเทพฯ และสำนักงานเลขาธิการอนุสัญญายูเนสโกว่าด้วยวิธีการในการห้ามและป้องกันการนำเข้า การส่งออกและการโอนกรรมสิทธิ์ในทรัพย์สินทางวัฒนธรรมโดยมิชอบด้วยกฎหมาย ค.ศ. 1970 ร่วมกับกระทรวงวัฒนธรรม กำหนดจัดขึ้นในวันที่ ๒๙ - ๓๐ มิถุนายน ๒๕๖๔ เวลา ๑๐.๐๐ – ๑๔.๐๐ น. ผ่านระบบประชุมทางไกลออนไลน์ (Zoom)
วันศุกร์ที่ 17 มิถุนายน 2565
นายกฯ ย้ำบนเวที Thailand 5G Summit 2022 รัฐมุ่งใช้เทคโนโลยีดิจิทัลให้เกิดประโยชน์สูงสุดทุกมิติ เพื่อก้าวสู่ “ศูนย์กลางดิจิทัลแห่งภูมิภาค”
....
วันนี้ นายกรัฐมนตรีเป็นประธานในพิธีเปิดงานสัมมนาและนิทรรศการ Thailand 5G Summit 2022: “The Real 5G Reader of The Region” โดยโครงข่ายเทคโนโลยี 5G ถือว่าเป็นส่วนสำคัญในการขับเคลื่อนเศรษฐกิจและสังคมดิจิทัลของประเทศ ซึ่งรัฐบาลมุ่งมั่นที่จะนำเทคโนโลยีดิจิทัลมาประยุกต์ใช้ให้เกิดประโยชน์สูงสุดในทุกมิติ ทั้งในเชิงเศรษฐกิจและสังคม
.
ที่ผ่านมา ได้ลงทุนโครงสร้างพื้นฐาน และสร้างระบบนิเวศด้านดิจิทัลไว้แล้ว เช่น การติดตั้ง “เน็ตประชารัฐ”, ขยายความจุโครงข่ายระบบเคเบิลใต้น้ำ เพิ่มศักยภาพการเชื่อมต่ออินเทอร์เน็ตในประเทศและระหว่างประเทศ, การตั้งศูนย์ทดสอบ 5G และ “ไทยแลนด์ดิจิทัลวัลเลย์” ในพื้นที่ EEC เป็นต้น
.
ทั้งนี้ นายกฯ ได้ฝากให้ทุกภาคส่วนร่วมกันเร่งส่งเสริมการพัฒนาเศรษฐกิจ และสังคม สู่เป้าหมายการเป็น Digital Thailand ที่มีความพร้อมรับกับการเปลี่ยนแปลงของเทคโนโลยีดิจิทัลทุกมิติ
.
รัฐบาลพร้อมสนับสนุนให้เกิดความร่วมมือเป็นเครือข่ายพันธมิตรเทคโนโลยี 5G เพื่อแลกเปลี่ยนประสบการณ์ ข้อคิดเห็น รวมทั้งปัญหาและอุปสรรค ตลอดจนต่อยอดการพัฒนาเทคโนโลยีและนวัตกรรมรูปแบบใหม่ เพื่อให้ไทยก้าวสู่ศูนย์กลางดิจิทัลแห่งภูมิภาค (Digital Hub)
#ไทยคู่ฟ้า#ร่วมต้านโควิด19
-------------------
วันอังคารที่ 4 มกราคม 2565
สธ.รับมอบชุดน้ำยาตรวจหาเชื้อโควิด 19 แบบ RT-PCR 25,000 ชุด จาก ม.สยาม
กระทรวงสาธารณสุขรับมอบชุดน้ำยาตรวจหาเชื้อโควิด 19 แบบ RT-PCR 25,000 ชุด จากมหาวิทยาลัยสยาม มอบให้โรงพยาบาลในสังกัดกระทรวงสาธารณสุข 5 แห่ง นำไปใช้ตรวจหาเชื้อให้กับประชาชน
วันนี้ (4 มกราคม 2565) ที่สำนักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร รับมอบชุดน้ำยาตรวจหาเชื้อโควิด 19 แบบ RT-PCR จำนวน 25,000 ชุด มูลค่ากว่า 4 ล้านบาท จาก ดร.พรชัย มงคลวนิช อธิการบดีมหาวิทยาลัยสยาม Dr. CHO JCHO ผู้ช่วยอธิการบดีมหาวิทยาลัยสยาม และคณะ และกล่าวว่า น้ำยาตรวจหาเชื้อโควิด 19 แบบ RT-PCR ที่ได้รับมอบในวันนี้ มีประโยชน์กับสถานการณ์ปัจจุบันมาก เนื่องจากเริ่มพบผู้ติดเชื้อเพิ่มขึ้น ทำให้มีความจำเป็นต้องมีการตรวจหาเชื้อมากขึ้น ซึ่งกระทรวงสาธารณสุขจะเร่งจัดส่งให้กับโรงพยาบาลพระนั่งเกล้า โรงพยาบาลกำแพงเพชร โรงพยาบาลราชบุรี โรงพยาบาลนครปฐม และโรงพยาบาลบ้านโป่ง เพื่อสนับสนุนการดำเนินงานของบุคลากรทางการแพทย์ต่อไป
************************************** 4 มกราคม 2565
วันพฤหัสบดีที่ 21 ตุลาคม 2564
รองปลัดฯ วรวรรณ เป็นประธานการประชุมคณะทำงานจัดทำตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 2/2564 ประจำปีงบประมาณ พ.ศ. 2564
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทำงานจัดทำตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 2/2564 ประจำปีงบประมาณ พ.ศ. 2564
รองปลัดฯ วรวรรณ เป็นประธานการประชุมคณะทำงานจัดทำตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 2/2564  ประจำปีงบประมาณ พ.ศ. 2564
วันนี้ (20 ตุลาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทำงานจัดทำตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 2/2564  ประจำปีงบประมาณ พ.ศ. 2564 โดยหน่วยวิจัยเพื่อการจัดการพลังงานและเศรษฐนิเวศ สถาบันวิจัยวิทยาศาสตร์และเทคโนโลยี มหาวิทยาลัยเชียงใหม่ ได้นำเสนอภาพรวมการประเมิน Green GDP ภาคอุตสาหกรรม  และแนวทางขยายผลสู่แนวคิดเศรษฐกิจชีวภาพ เศรษฐกิจหมุนเวียน และเศรษฐกิจสีเขียว  (Bio-Circular-Green (BCG) Economy)เพื่อขอรับทราบข้อคิดเห็นและข้อเสนอแนะต่อที่ประชุม  พร้อมนำเสนอการใช้ประโยชน์จากข้อมูล Green GDP ผ่าน EcoIndtropia Platform ซึ่งเป็นแพลตฟอร์มใหม่ รวมทั้งรับฟังผลการวิพาษณ์จากการศึกษาวิเคราะห์ นโยบาย/แผน สำหรับจัดทำมาตรการด้านสิ่งแวดล้อม โดยมีผู้แทนจากหน่วยงานในสังกัดกระทรวงอุตสาหกรรมและหน่วยงานภายนอกที่เกี่ยวข้อง อาทิ สำนักงานสภาพัฒนาการเศรษฐกิจและสังคมแห่งชาติ สำนักนโยบายและแผนทรัพยากรธรรมชาติและสิ่งแวดล้อม  กระทรวงทรัพยากรธรรมชาติและสิ่งแวดล้อม กรมพัฒนาพลังงานทดแทนและอนุรักษ์พลังงาน  องค์การบริหารจัดการก๊าซเรือนกระจก สำนักงานเศรษฐกิจการคลัง  และสำนักงานคณะกรรมการส่งเสริมการลงทุน เข้าร่วมประชุมผ่านโปรแกรม Zoom
วันอังคารที่ 9 สิงหาคม 2565
ครม. อนุมัติกรอบวงเงิน 4,019 ล้านบาท ให้ 5 กระทรวง 13 หน่วยงาน 1,361 รายการ ดำเนินโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 65
ครม. อนุมัติกรอบวงเงิน 4,019 ล้านบาท ให้ 5 กระทรวง 13 หน่วยงาน 1,361 รายการ ดำเนินโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 65 และกักเก็บน้ำเพื่อฤดูแล้ง ปี 65/66 พื้นที่รับประโยชน์ประมาณ 35,723 ไร่
วันที่ 9 สิงหาคม 2565 นายธนกร วังบุญคงชนะ โฆษกประจำสำนักนายกรัฐมนตรีแถลงมติคณะรัฐมนตรี อนุมัติ งบกลาง กรอบวงเงิน 4,019 .80 ล้านบาท เป็นค่าใช้จ่ายในการดำเนินโครงการเพิ่มประสิทธิภาพการบริหารจัดการทรัพยากรน้ำ ในช่วงฤดูฝน ปี 2565 และการกักเก็บน้ำเพื่อฤดูแล้งปี 2565/2566 จำนวน 1,361 รายการ ให้กับ 5 กระทรวง 13 หน่วยงาน เพื่อเพิ่มประสิทธิภาพการระบายน้ำ และเพิ่มศักยภาพในการกักเก็บน้ำเพื่อฤดูแล้งในปี 65/66 โดยพื้นที่เป้าหมาย คือ พื้นที่เสี่ยงเกิดอุทกภัย/ ภัยแล้งตามที่ สทนช. และหน่วยงานที่เกี่ยวข้องกำหนด และ พื้นที่เสี่ยงที่มีความจำเป็นต้องดำเนินการแก้ไข บรรเทาปัญหาอุทกภัยและภัยแล้งโดยเร่งด่วน ตามที่หน่วยงานในพื้นที่จังหวัดเสนอผ่านคณะอนุกรรมการทรัพยากรน้ำจังหวัด ใน 5 กลุ่มประเภทโครงการ ได้แก่ 1. การซ่อมแซม ปรับปรุง อาคารชลศาสตร์ เช่น ซ่อมแซม/ปรับปรุงพนังกั้นน้ำ คันกั้นน้ำ ประตูระบายน้ำ คลองส่ง/ระบายน้ำ อาคารบังคับน้ำ สถานีโทรมาตร เป็นต้น 2. การปรับปรุง แก้ไขสิ่งกีดขวางทางน้ำ และกำจัดผักตบชวา ที่เป็นอุปสรรคต่อการบริหารจัดการทรัพยากรน้ำ การระบายน้ำและการจัดการพื้นที่น้ำท่วม/พื้นที่ชะลอน้ำ 3. การขุดลอกคูคลอง เพิ่มประสิทธิภาพการระบายน้ำ 4. การเตรียมความพร้อมวางแผนเครื่องจักรเครื่องมือ เช่น ซ่อมแซมเครื่องสูบน้ำเครื่องมือเครื่องจักร ยานพาหนะขนย้าย และ5. การเพิ่มปริมาณน้ำต้นทุนเพื่อเก็บกักไว้ใช้ในช่วงฤดูแล้ง เป็นการจัดหาแหล่งน้ำรองรับน้ำส่วนเกินในช่วงฤดูฝนสำรองไว้ใช้ในช่วงฤดูแล้งถัดไป เช่นสระ /อ่างเก็บน้ำ ระบบกระจายน้ำ ธนาคารน้ำใต้ดิน ขุดเจาะบาดาล ปฏิบัติการฝนหลวง เป็นต้น
5 กระทรวง 13 หน่วยงาน ที่จะดำเนินการตามโครงการฯ จำนวน 1,361 รายการ กรอบวงเงิน 4,019.80 ล้านบาทประกอบด้วย
1) กระทรวงกลาโหม โดยกองทัพบกและหน่วยบัญชาการทหารพัฒนา จำนวน 32 รายการ วงเงิน 23.31 ล้านบาท
2) กระทรวงการอุดมศึกษาวิทยาศาสตร์ วิจัยและนวัตกรรม โดยสถาบันสารสนเทศทรัพยากรน้ำ (องค์การมหาชน) จำนวน 2 รายการ วงเงิน 76.45 ล้านบาท
3) กระทรวงเกษตรและสหกรณ์ โดยกรมชลประทาน กรมฝนหลวงและการบินเกษตร จำนวน 411 รายการ วงเงิน 1,190.43 ล้านบาท
4) กระทรวงทรัพยากรธรรมชาติและสิ่งแวดล้อม โดยกรมทรัพยากรน้ำ กรมทรัพยากรน้ำบาดาล จำนวน 139 รายการ วงเงิน 432.91 ล้านบาท
5) กระทรวงมหาดไทย โดยเทศบาลเมือง เทศบาลตำบล เทศบาลนคร จังหวัด องค์การบริหารส่วนจังหวัด องค์การบริหารส่วนตำบล รวม 777 รายการ วงเงิน 2,296.70 ล้านบาท
โฆษกประจำสำนักนายกรัฐมนตรี ยังกล่าวเพิ่มเติมว่า สทนช. ประเมินว่า หากดำเนินการแล้วเสร็จจะมีพื้นที่รับประโยชน์ประมาณ 35,723 ไร่ มีปริมาณน้ำเพิ่มขึ้นประมาณ 34.02 ล้านลูกบาศก์เมตร ประชาชนได้รับประโยชน์ประมาณ 36,735 ครัวเรือน และสามารถกำจัดผักตบชวา/วัชพืชน้ำได้ประมาณ 4.74 ล้านตัน รวมถึงสามารถซ่อมแซม/ปรับปรุงอาคารชลศาสตร์ให้สามารถใช้งานได้ตามวัตถุประสงค์ จำนวน 394 แห่ง รวมทั้ง ยังเป็นการเพิ่มการลงทุนภาครัฐโดยการช่วยกระตุ้นการซื้อวัสดุและจ้างแรงงานคนในท้องถิ่นด้วย